《孟春书怀》
宋代·陈著

老健羲娥不住车，东君依样做年华。
十来日雨洗梅萼，一半春风归杏花。
醉里出门忘故我，閒心到处是吾家。
临溪忽悟前程事，流水方生未到涯。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。